Мостът е ключов транспортен център в античността и важен пример за античните инженерни постижения. Датиран е в V век пр. Хр. и е бил с дължина 275 метра. Първите сведения за него са от Тукидид, който разказва за моста при описанието си на обсадата и завладяването на Амфиполис от спартанския военачалник Бразид при Амфиполската битка от 424 – 422 година пр. Хр. Амфиполският мост играе важна роля в битката и завладяването на града.